Document ID: 31998D0571

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Οκτωβρίου 1998 για τροποποίηση της απόφασης 97/20/ΕΚ για την κατάρτιση του καταλόγου των τρίτων χωρών που πληρούν τις προϋποθέσεις ισοτιμίας για τους όρους παραγωγής και διάθεσης στην αγορά των δίθυρων μαλακίων, των εχινοδέρμων, των χιτωνοζώων και των θαλάσσιων γαστεροπόδων [κοινοποιηθείσα υπό τον αριθμό Ε(1998) 2967] (Κείμενο που παρουσιάζει ενδιαφέρον για τον ΕΟΧ) (98/571/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των ζώντων δίθυρων μαλακίων (1), όπως τροποποιήθηκε τελευταία από την οδηγία 97/79/ΕΚ (2), και ιδίως το άρθρο 9, σημείο 3α,
Εκτιμώντας:
ότι η απόφαση 97/20/ΕΚ της Επιτροπής (3), όπως τροποποιήθηκε από την απόφαση 97/565/ΕΚ (4), καταρτίζει τον κατάλογο των τρίτων χωρών από τις οποίες επιτρέπεται η εισαγωγή δίθυρων μαλακίων, εχινοδέρμων, χιτωνοζώων και ζώντων θαλάσσιων γαστεροπόδων, υπό οποιαδήποτε μορφή, για την ανθρώπινη διατροφή 7
ότι η απόφαση 97/569/ΕΚ της Επιτροπής (5) καθορίζει τους ειδικούς όρους εισαγωγής δίθυρων μαλακίων, εχινοδέρμων, χιτωνοζώων και ζώντων θαλάσσιων γαστεροπόδων προέλευσης Τυνησίας 7
ότι πρέπει, κατά συνέπεια, να προστεθεί η Τυνησία στον κατάλογο των τρίτων χωρών από τις οποίες επιτρέπεται η εισαγωγή δίθυρων μαλακίων, εχινοδέρμων, χιτωνοζώων και ζώντων θαλάσσιων γαστεροπόδων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/20/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Οκτωβρίου 1998.

Labels: 5
7
0
3
6